**ПРАВИЛА ЗА ИЗМЕНЕНИЕ И ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА   
НАЦИОНАЛНАТА ЗДРАВНООСИГУРИТЕЛНА КАСА ЗА 2021 г.,   
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-8 ОТ 21.01.2021 Г. И ДОПЪЛНЕНИ С РЕШЕНИЕ № РД-НС-04-111/07.10.2021 г.**

**§ 1.**  В преходните и заключителните разпоредби се добавят нови параграфи:

„§ 5. (1) До влизането в сила на Закона за бюджета на НЗОК за 2022 г., изпълнителите на БМП извършват и отчитат за закупуване дейностите, медицинските изделия и лекарствените продукти по сключените с РЗОК договори, по реда на тези Правила.

(2) За месец на дейност декември 2021 г. Надзорният съвет на НЗОК утвърждава на изпълнителите на БМП индикативни стойности за дейностите по чл.5, ал. 1, т. 1 и месечни стойности за дейностите по чл.5, ал. 1, т. 2, в рамките на 1/12 част от годишната стойност по ЗБНЗОК за 2021 г. за здравноосигурителни плащания за БМП за 2021 г., разпределена по изпълнигтели на БМП пропорционално спрямо средномесечната стойност на отчетена и заплатена дейност през периода м. януари 2021 г. - м. октомври 2021 г. (дейност м. декември 2020 г. - м. септември 2021 г.),

(3) За медицински изделия, прилагани в болничната медицинска помощ, и за лекарствени продукти за лечение в условията на болнична медицинска помощ, които НЗОК заплаща извън стойността на оказваните медицински услуги, приложени през месеци на дейност ноември и декември 2021 г., Надзорният съвет на НЗОК утвърждава на изпълнителите на БМП индикативни стойности, формирани на база средномесечна стойност на утвърдените стойности за 2021 г.

§ 6.Неразделна част от настоящите правила е видът и формата на „Допълнение към част Б на Приложение № 2 „Стойности за заплащане през 2022 г. на обеми на дейностите в БМП, на медицинските изделия в БМП и на лекарствените продукти за лечение в условията на БМП, които НЗОК заплаща извън стойността на оказваните медицински услуги“ към индивидуалните договори с изпълнителите за извършване дейност за БМП, по реда на НРД за 2020 - 2022 г.“

**ПРЕХОДНА И ЗАКЛЮЧИТЕЛНА РАЗПОРЕДБА**

**§ 2.** Настоящите правила допълват Правилата, приети с решение на Надзорния съвет № РД-НС-04-8 от 21.01.2021 г., допълнени с решение на Надзорния съвет № РД-НС-04-111/07.10.2021 г.